* 1. ***VZOREC POGODBE (OBR-19)***

**MESTNA OBČINA NOVA GORICA**, Trg Edvarda Kardelja 1, 5000 Nova Gorica, matična številka: 5881773000, ID za DDV: SI 53055730, ki jo zastopa župan dr. Klemen Miklavič (v nadaljevanju naročnik)

in

\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, matična številka: \_\_\_\_\_\_\_\_\_\_, ID za DDV: SI \_\_\_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_

št. TRR \_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju izvajalec)

sklepata naslednjo

**POGODBA ZA IZDELAVO PZI PROJEKTNE DOKUMENTACIJE ZA ENERGETSKO SANACIJO IN REKONSTRUKCIJO OBJEKTA OŠ MILOJKE ŠTRUKELJ**

**Uvodne ugotovitve**

1. **člen**

Pogodbeni stranki uvodoma ugotavljata:

* da je Mestna občina Nova Gorica izvedla javno naročilo za »Izdelavo PZI projektne dokumentacije za energetsko sanacijo in rekonstrukcijo objekta OŠ Milojke Štrukelj«, ki je bilo objavljeno na Portalu javnih naročil, dne \_\_\_\_\_\_\_, pod številko objave \_\_\_\_\_\_\_\_\_\_\_\_,
* da je bil izvajalec izbran za najugodnejšega ponudnika po ponudbi št. \_\_\_\_, z dne \_\_\_\_\_\_\_\_\_\_, ki je priloga in sestavni del te pogodbe,
* da so sredstva za izvedbo predmeta pogodbe zagotovljena na proračunski postavki\_\_\_\_\_\_\_\_\_\_\_,
* da je naročnik skladno z navodilom MONG o evidentiranju naročilnic, pogodb in sklepov župana izdal zahtevek za izdajo pogodbe št. \_\_\_\_\_\_\_\_\_,

**Predmet pogodbe**

1. **člen**

S to pogodbo naročnik naroča, izvajalec pa prevzema v izvedbo izdelavo PZI projektne dokumentacije za energetsko sanacijo in rekonstrukcijo objekta OŠ Milojke Štrukelj na podlagi:

* + dokumentacije v zvezi z oddajo javnega naročila št. \_\_\_\_\_\_\_\_ z dne \_\_\_\_\_\_\_\_\_, in pogojih te pogodbe;
* ponudbe izvajalca št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_,
* zakonov in predpisov s področja graditve objektov, predpisov izdanih na njegovi podlagi ter drugih veljavnih predpisov in tehničnih predpisov, normativov in standardov, ki urejajo izvajanje pogodbenih del,
* drugih določb te pogodbe.

**Vrednost del**

1. **člen**

Vrednost pogodbenih del je dogovorjena na osnovi ponudbe izvajalca št. \_\_\_\_\_\_\_ z dne \_\_\_\_\_\_\_\_ v potrjeni in sprejeti predračunski vrednosti, ki znaša:

Vrednost pogodbenih del je za:

|  |  |  |  |
| --- | --- | --- | --- |
| Opis | Ponudbena cena (brez DDV) | Informativna vrednost DDV-ja | Vrednost skupaj z DDV |
|  |  |  |  |

Z besedo: vrednost pogodbenih del brez DDV je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Pogodbena cena je fiksna za dogovorjeni obseg pogodbenih del.

**Pogodbeni roki**

1. **člen**

Izvajalec bo predmet pogodbe opravil v naslednjih rokih:

Rok za izdelavo projektne dokumentacije iz 2. člena te pogodbe je 180 koledarskih dni.

Pogodbeni rok za izvedbo predmeta pogodbe se lahko podaljša izključno iz razlogov na strani naročnika in zaradi višje sile, o čemer pogodbeni stranki skleneta aneks in sicer:

* zaradi dodatnih del, naročenih s strani naročnika in sicer za rok, ki je potreben za izvedbo dodatnih del;
* Zaradi sprememb veljavnih predpisov ali aktov inšpekcijskih ali drugih upravnih organov.

Naročnik mora v roku 8 delovnih dni od prejema projektne dokumentacije le-to potrditi ali jo zavrniti z navedbo razlogov za zavrnitev. Če je v tem roku niti ne potrdi, niti zavrne, se šteje, da jo dokumentacijo potrdil. Po prejemu popravljene dokumentacije ima naročnik ponovno rok 8 delovnih dni za njeno potrditev. Rok potrjevanja projektne dokumentacije se všteva v tek pogodbenega roka.

**Obračun in način plačila**

1. **člen**

Delo bo izvajalec obračunal po zaključku pogodbenih obveznosti. Naročnik bo plačilo izvajalcu nakazal 30. dan po prejemu računa, ki ga izvajalec izstavi po potrditvi dokumentacije s strani naročnika na poslovni račun izvajalca, št. \_\_\_\_\_\_\_\_\_\_\_\_\_\_\_\_\_\_\_\_\_\_  pri \_\_\_\_\_\_\_\_\_\_\_\_ (banka).

**Obveznosti naročnika in izvajalca**

1. **člen**

Izvajalec se s to pogodbo zaveže, da bo:

* dela opravljal v pogodbenem roku, skladno z zakoni, veljavnimi predpisi in standardi, strokovno in tehnično pravilno, vestno in profesionalno, vsebinsko ustrezno in popolno ter samo za naročnika,
* pri opravljanju pogodbenega dela sodeloval z naročnikom in upošteval njegova navodila,
* tekoče obveščal naročnika o vseh spremembah, okoliščinah in novo nastalih situacijah, ki bi lahko vplivale na vsebino, obseg in roke izvedbe pogodbenega dela,
* varoval gradiva in informacije, s katerimi se bo v času opravljanja dela srečal, kot poslovno skrivnost, tudi po prenehanju te pogodbe,
* se udeleževal usklajevalnih sestankov z naročnikom,
* izvajal vsa potrebna tolmačenja naročniku
* naročniku predal dokumentacijo v želenih tiskanih izvodih, en izvod v digitalni pdf obliki,
* z naročnikom sodeloval pri predstavitvi in razlagi študije strokovnim institucijam ter javnosti.

Izvajalec se tudi zavezuje:

* izdelati dokumentacijo, ki je predmet te pogodbe skladno z Gradbenim zakonom in skladno s predpisi, izdanimi na njegovi podlagi;
* izpolnjevati obveznosti, ki jih za projektanta zahteva Gradbeni zakon, tudi obveznost zagotavljanja pooblaščenih arhitektov oziroma inženirjev ustreznih strok s primernim strokovnim znanjem in izkušnjami,

Naročnik se s to pogodbo zaveže, da bo:

* za izpolnjene obveznosti iz te pogodbe izplačal izvajalcu pogodbeno vrednost
* sodeloval z izvajalcem z namenom, da se predmet pogodbe opravi skladno s pogodbo
* poskrbel, da bodo izvajalcu dostopne vse potrebne podloge (geodetski posnetek, podobno).

Izvajalec izjavlja, da mu je poznan predmet pogodbe in je spoznal vse rizike, ki bodo spremljali delo, da je seznanjen z razpisnimi zahtevami ter, da so mu razumljivi in jasni pogoji in okoliščine za pravilno izvedbo del.

1. **člen**

Izvajalec se zaveže, da bo kot jamstvo za kvalitetno in pravočasno izvršitev del najkasneje v petnajstih koledarskih dneh po sklenitvi pogodbe izročil naročniku brezpogojno in nepreklicno bančno garancijo ali kavcijsko zavarovanje z veljavnostjo do \_\_\_\_\_\_\_ za dobro izvedbo del, unovčljivo na prvi poziv v višini 10% končne pogodbene cene (brez DDV), po vzorcu iz dokumentacije v zvezi z oddajo javnega naročila.

V primeru, da izvajalec v postavljenem roku finančnega zavarovanja iz prejšnjega odstavka ne dostavi, ima naročnik pravico odstopiti od pogodbe ter unovčiti finančno zavarovanje za resnost ponudbe.

Bančna garancija oziroma kavcijsko zavarovanje za dobro izvedbo pogodbenih del mora veljati vsaj še 30 dni od datuma dokončanja pogodbenih del oziroma do predložitve veljavne garancije za odpravo napak v garancijski dobi z možnostjo podaljšanja. Naročnik bo unovčil finančno zavarovanje za dobro izvedbo pogodbenih obveznosti v primeru, da izvajalec pogodbenih del ne bi opravil dobro, kvalitetno, pravočasno ali bi od pogodbe odstopil med izvedbo, kar pomeni tudi opustitev izvajanja del.

Če se med trajanjem izvedbe pogodbe spremeni rok za izvedbo pogodbenih del, kvaliteta in količina, mora izvajalec predložiti najkasneje v roku 10 dni od podpisa aneksa k tej pogodbi novo bančno garancijo oz. kavcijsko zavarovanje z novim rokom trajanja le-te, v skladu s spremembo pogodbenega roka za izvedbo del, oziroma novo bančno garancijo oz. kavcijsko zavarovanje s spremenjeno višino garantiranega zneska, v skladu s spremembo pogodbene vrednosti. Če izvajalec v navedenem roku od sklenitve aneksa k tej pogodbi ne bo predložil ustreznega finančnega zavarovanja skladnega z določili te pogodbe, lahko naročnik unovči predloženo finančno zavarovanje in odstopil od pogodbe.

**Lastništvo dokumentacije**

**14. člen**

Pogodbeni stranki sta soglasni, da fizični primerki projektne dokumentacije, ki so predmet te pogodbe, postanejo z izročitvijo in dokončnim plačilom izvajalca izključna last naročnika, ki je arhivirana je tudi pri izvajalcu.

**Pooblaščeni zastopniki**

**15. člen**

Pooblaščeni zastopnik naročnika po tej pogodbi je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.   
  
Izvajalec določa za svoje zastopnike:

* pooblaščeni zastopnik je: \_\_\_\_\_\_\_\_\_\_\_\_\_\_\_\_\_\_\_\_

Pooblaščeni zastopnik izvajalca je pooblaščen, da zastopa izvajalca v vseh vprašanjih, ki se nanašajo na dela po tej pogodbi.

V primeru spremembe pooblaščenih predstavnikov pogodbenih del se pogodbeni stranki pisno obvestita.

**Podizvajalci**

1. **člen**

Izvajalec mora med izvajanjem javnega naročila naročnika obvestiti o morebitnih spremembah naslednjih informacij:

* o spremembah podizvajalcev ter delov javnega naročila, ki jih je dal v podizvajanje;
* o kontaktnih podatkih in zakonitih zastopnikih podizvajalcev;
* izpolnjenih ESPD podizvajalcev v skladu z 79. členom Zakona o javnem naročanju (Uradni list RS, št. 91/15 – ZJN-3) ter
* morebitnih zahtevah podizvajalca za neposredno plačilo

ter naročniku poslati informacije o novih podizvajalcih, ki jih namerava naknadno vključiti v izvajanje javnega naročila, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje iz tega odstavka.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik bo zavrnil predlog, če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil izvajalca najpozneje v desetih dneh od prejema predloga.

Neposredno plačilo podizvajalcu je skladno z ZJN-3 obvezno le, če podizvajalec v skladu in na način določen v 2. in 3. odstavka 94. člena ZJN-3 zahteva neposredno plačilo.

Izvajalec pooblašča naročnika, da na podlagi s strani izvajalca potrjene situacije neposredno plačuje naslednj-emu/im podizvajal-cu/cem:

* \_\_\_\_\_\_\_\_\_\_\_\_\_\_\_\_ (firma, sedež, matična in davčna številka ter TRR podizvajalca). Podizvajalec bo izvedel naslednje storitve \_\_\_\_\_\_\_\_\_\_\_\_\_\_ v vrednosti \_\_\_\_\_\_\_brez DDV. Navedeni podizvajalec soglaša, da naročnik namesto izvajalca poravna podizvajalčevo terjatev do izvajalca.
* \_\_\_\_\_\_\_\_\_\_\_\_\_\_\_\_ (firma, sedež, matična in davčna številka ter TRR podizvajalca). Podizvajalec bo izvedel naslednje storitve \_\_\_\_\_\_\_\_\_\_\_\_\_\_v vrednosti \_\_\_\_\_\_\_brez DDV. Navedeni podizvajalec soglaša, da naročnik namesto izvajalca poravna podizvajalčevo terjatev do izvajalca.

V primeru neposrednih plačil podizvajalcem mora izvajalec svoji situaciji priložiti račun ali situacijo podizvajalca, ki ju je predhodno potrdil.

V primeru, da podizvajalci iz tega člena ne zahtevajo neposrednega plačila bo naročnik od izvajalca zahteval, da mu najpozneje v 60 (šestdesetih) dneh od plačila končne situacije, pošlje svojo pisno izjavo in pisno izjavo podizvajalca, da je podizvajalec prejel plačilo za izvedena dela po tej pogodbi.

1. **člen**

Izvajalec je naročniku v ponudbi priložil zahteve za neposredno plačilo za naslednj-ega/-e podizvajalec-a/-e:

-……………………………,

- ……………………………

**Garancije, pogodbena kazen**

1. **člen**

Izvajalec je dolžan najkasneje ob predaji projektne dokumentacije predložiti pooblaščenemu zastopniku naročnika finančno zavarovanje v višini 5% končne pogodbene vrednosti z DDV po vzorcu iz dokumentacije v zvezi z oddajo javnega naročila, in sicer kot garancijo za odpravo napak z veljavnostjo najmanj 1 leto od sklenitve pogodbe.

V kolikor se v roku iz prejšnjega odstavka tega člena pokaže, da ima izdelana dokumentacija, ki je predmet te pogodbe, napake oziroma druge pomanjkljivosti, jih je izvajalec kadarkoli dolžan odpraviti v roku, ki ga določi naročnik.

V kolikor izvajalec napak ne odpravi v roku iz prejšnjega odstavka tega člena, ima naročnik pravico unovčiti finančno zavarovanje iz prvega odstavka tega člena.

1. **člen**

V kolikor je izvajalec v zamudi z izdelavo dokumentacije, ki je predmet te pogodbe, za več kot 10 dni, ima naročnik pravico odstopiti od pogodbe. V takem primeru mora izvajalec naročniku izročiti že narejeno dokumentacijo, v kolikor je za naročnika uporabna. O uporabnosti dokumentacije odloča naročnik. Pri obračunu za izročeno gradivo naročnik prizna izvajalcu ustrezno plačilo.

V primeru iz prejšnjega odstavka lahko naročnik odstopi od pogodbe brez odpovednega roka. Odstop se poda s pisno izjavo, ki se dostavi izvajalcu s priporočenim pismom. Pogodba se šteje za razvezano z dnem, ko izvajalec odpoved prejme. V izjavi mora biti podana utemeljitev.

Če pride do razdrtja pogodbe zaradi krivde izvajalca, je ta dolžan plačati naročniku pogodbeno kazen v višini 10% pogodbene cene z DDV in vso škodo.

Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljene pogodbene kazni. V kolikor naročnik ugotovi, da dela ne potekajo skladno s pogodbenimi določili in zato izvajalec pogodbene obveznosti ne more dokončati v pogodbenem oziroma sporazumno podaljšanem roku, ter dogovorjeni kakovosti, bo lahko naročnik dokončanje del oddal drugemu na račun izvajalca.

**Odstop od pogodbe**

1. **člen**

Vsaka pogodbena stranka lahko odstopi od te pogodbe:

* iz razlogov in po postopku, kot to določajo splošni obligacijski predpisi,
* v primeru, kadar izvršitvena ali opustitvena ravnanja nasprotne stranke ogrožajo pravočasno, celovito in kvalitetno izpolnitev s to pogodbo prevzetih obveznosti in tako ravnanje pogodbene stranke vpliva na dokončanje prevzetih del po tej pogodbi (zamuda) in ima za posledico večjo materialno škodo.

1. **člen**

Naročnik ima pravico odstopiti od pogodbe in unovčiti finančno zavarovanje za dobro izvedbo del:

* v primeru iz 19.. člena te pogodbe,
* če pride izvajalec v takšno finančno situacijo, ki bi mu onemogočila izvedbo pogodbenih obveznosti, kot tudi v primeru, da ima najmanj pet zaporednih dni blokiran katerikoli transakcijski račun,
* če izvajalec po svoji krivdi zamuja z deli več kot 10 dni,
* če izvajalec krši določbe glede izvajanja del tako, da izvaja pogodbena dela s podizvajalci, ki jih ni navedel v ponudbi (izjava, da bo samostojno izvedel celotno naročilo),
* iz drugih razlogov, navedenih v tej pogodbi.

Pogodbe ni možno prekiniti zaradi neizpolnitve manjšega dela pogodbenih obveznosti.

1. **člen**

Izvajalec lahko odstopi od pogodbe v primeru če pride v položaj, da ni sposoben opraviti pogodbeno prevzetih del.

Zaradi neizpolnjenih obveznosti naročnika lahko izvajalec odstopi od pogodbe šele potem, ko je dal naročniku primeren naknadni rok za izpolnitev obveznosti, ki ne sme biti krajši od 8 dni, naročnik pa niti v tem roku ni izpolnil svojih obveznosti.

1. **člen**

Odstop od pogodbe mora pogodbena stranka, ki odstopa od pogodbe, pisno sporočiti nasprotni stranki najkasneje v roku 10 dni po nastanku razlogov, zaradi katerih odstopa od pogodbe.

Pisno izjavo o odstopu od pogodbe je potrebno dostaviti nasprotni stranki po pošti s priporočeno poštno pošiljko.

**Reševanje sporov**

1. **člen**

Morebitne spore bosta pogodbeni stranki reševali sporazumno. V primeru, da sporov ne bi mogli rešiti sporazumno, le-te rešuje pristojno sodišče v Novi Gorici.

**Protikorupcijsko določilo**

1. **člen**

Ta pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

* pridobitev posla iz te pogodbe; ali
* za sklenitev posla iz te pogodbe pod ugodnejšimi pogoji; ali
* za opustitev dolžnega nadzora nad izvajanjem pogodbenih obveznosti iz te pogodbe; ali
* za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

Izvajalec s podpisom te pogodbe jamči, da ni zadržkov za sklenitev posla po 35. čl ZIntPK.

**Ostale določbe**

1. **člen**

Pogodbeni stranki bosta glede sprememb te pogodbe sklenili aneks k pogodbi.

Ta pogodba se lahko spremeni v:

* v primerih, ki so določeni v tej pogodbi;
* v primeru zamenjave ali imenovanja novega podizvajalca;
* v primerih iz 95. člena ZJN-3;
* v primerih izvedbe dodatnih del;
* če se spremenijo pogoji izvedbe javnega naročila zaradi spremembe tehnične dokumentacije, nepredvidenih razmer na terenu, ukrepov državnih organov, ukrepov inšpekcije, ukrepov s področja zagotavljanja varstva okolja ali boljše energetske učinkovitosti ali zaradi novih inovativnih predlogov in izboljšav, ki ne spreminjajo same narave pogodbe.

1. **člen**

Pogodba je sklenjena z odložnim pogojem, in sicer mora izvajalec za izpolnitev pogoja predložiti v roku 15 (petnajst) dni od sklenitve pogodbe finančno zavarovanje iz 1. odstavka 7. člena te pogodbe.

Če izvajalec ne bo izpolnil obveznosti iz prejšnjega odstavka, bo naročnik odstopil od pogodbe in unovčil finančno zavarovanje za resnost ponudbe, v nasprotnem primeru pa pogodba učinkuje od dneva sklenitve pogodbe. Kot datum sklenitve pogodbe se šteje datum zadnjega podpisa pogodbenih strank.

1. člen

Ta pogodba je sklenjena pod razveznim pogojem, ki se uresniči, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena Zakona o javnem naročanju (Uradni list RS, št.  [91/2015](https://www.iusinfo.si/zakonodaja/rs-91-3570-2015), št. [14/2018](https://www.iusinfo.si/zakonodaja/UL101D20180302RS14O588TO) , v nadaljevanju: ZJN-3) s strani izvajalca ali njegovega podizvajalca ali če je naročnik seznanjen, da je pristojni državni organ pri izvajalcu ali njegovem podizvajalcu v času izvajanja te pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj se uresniči pod pogojem, da od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila , ki je predmet te pogodbe, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru iz prejšnjega odstavka tega člena ima naročnik pravico do povračila škode, ki mu je nastala iz tega razloga.

Pogodba je sestavljena v štirih (4) enakih izvodih, od katerih prejme naročnik dva izvoda in izvajalec dva izvoda.

|  |  |
| --- | --- |
| Številka: | Številka: |
| Datum: | Datum: |
|  |  |
| **Naročnik:** | **Izvajalec:** |
| **MESTNA OBČINA**  **NOVA GORICA** |  |
|  |  |
| **Župan** | **Direktor** |
| **dr. Klemen Miklavič** |  |
|  |  |
|  |  |
| Žig in podpis: | Žig in podpis: |